b'\n_START_ARTICLE_\nUudet Mutantit\n_START_PARAGRAPH_\nUudet Mutantit on ryhm\xc3\xa4 teini-ik\xc3\xa4isi\xc3\xa4 koulutuksessa olevia\xc2\xa0mutanttisupersankareita,\xc2\xa0jotka esiintyv\xc3\xa4t\xc2\xa0Marvel Comicsin sarjakuvissa. He ovat olleet p\xc3\xa4\xc3\xa4henkil\xc3\xb6it\xc3\xa4 kolmessa Ryhm\xc3\xa4-X:n spin-off -sarjakuvalehdess\xc3\xa4._NEWLINE_Ensimm\xc3\xa4isen Uusien Mutanttien joukkueen loivat Chris Claremont ja taiteilija Bob McLeod. He esiintyiv\xc3\xa4t ensimm\xc3\xa4isen kerran vuonna 1982 ilmestyneess\xc3\xa4 Marvel Graphic Novel #4:ss\xc3\xa4 ja saivat sen j\xc3\xa4lkeen oman lehtens\xc3\xa4 vuodesta 1983 vuoteen 1991. Kuten sen is\xc3\xa4nt\xc3\xa4lehdess\xc3\xa4kin, Uusissa Mutanteissa\xc2\xa0korostetaan ihmissuhteita ja ryhm\xc3\xa4n sis\xc3\xa4isi\xc3\xa4 konflikteja sek\xc3\xa4 toimintaa ja seikkailuja. Esill\xc3\xa4 on suuri joukko hahmoja, mukaan lukien kulttihahmo Deadpoolin ensiesiintyminen. Ensimm\xc3\xa4isen lehden loppuessa lehti jatkui uudella nimell\xc3\xa4: X-Force._NEWLINE_Toinen Uudet Mutantit\xc2\xa0-sarja, jonka julkaisu aloitettiin vuonna 2003, esitteli uuden joukon teinimutantteja. Toisin kuin alkuper\xc3\xa4iset Uudet Mutantit, he olivat osa valtavaa Xavier-instituutin Opiskelijaryhm\xc3\xa4\xc3\xa4.\xc2\xa0Vuonna 2004 lehti aloitettiin uudelleen nimell\xc3\xa4\xc2\xa0New X-Men: Academy X jonka j\xc3\xa4lkeen joukon p\xc3\xa4\xc3\xa4hahmoja virallisesti kutsuttiin "Uusiksi Mutanteiksi."\xc2\xa0"M-P\xc3\xa4iv\xc3\xa4" -tapahtumajatkumon seurauksena\xc2\xa0vuoden 2005 lopulla loput opiskelijat yhdistettiin yhdeksi juniorijoukkueeksi, Uusiksi X-Miehiksi._NEWLINE_Kolmas Uudet Mutantit -sarja, joka kokosi useimmat alkuper\xc3\xa4isen joukkueen j\xc3\xa4senet, alkoi ilmestym\xc3\xa4\xc3\xa4n toukokuussa 2009._NEWLINE_Uusista Mutanteista kertovan\xc2\xa0elokuvan tekemisest\xc3\xa4 tiedotettiin toukokuussa 2015. The New Mutants saa ensi-iltansa 3. huhtikuuta 2020.'